**Datum: 15.07.2025. SAOPŠTENJE ZA MEDIJE**

**m:tel u posjeti vrtiću u Mrkonjić Gradu - na poklon TV za mališane**

*Ulaganje u dječiji osmijeh je ulaganje u budućnost*

Nastavljajući praksu podrške zajednici, kompanija m:tel realizovala je još jednu donaciju, ovoga puta dječijem vrtiću „Milja Đukanović“ u Mrkonjić Gradu. Ova inicijativa proističe iz humanog cilja da se najmlađima obezbijede što kvalitetniji i savremeniji uslovi za boravak, učenje i zabavu.

„Svjesni smo koliko je važno da djeca već od najranijih dana odrastaju u okruženju koje podstiče njihov razvoj, kreativnost i radost, kako bi izrasli u zdrave, srećne i vrijedne ljude. Nadamo se da će naša donacija - pametni Tesla TV, omogućiti mališanima još ljepše i ispunjenije djetinjstvo. Želimo im mnogo osmijeha i radosti u ovom novom i savremeno uređenom prostoru“, rekao je Stefan Ličina, šef Službe za odnose s javnošću kompanije m:tel.

Zahvalivši m:tel-u na posjeti i donaciji, direktor vrtića „Milja Đukanović“ iz Mrkonjić Grada Slavko Dmitrić je naglasio da je ova javna ustanova u prethodnom periodu radila na proširenju kapaciteta, te da će djeci koja će sada boraviti u novouređenim prostorijama ali i njihovim vaspitačima, ovaj televizor mnogo značiti. „Hvala kompaniji m:tel na ovoj donaciji, jer će osavremeniti boravak djece u našoj vaspitnoj ustanovi. Trenutno, imamo oko 310 djece, a kapacitete ćemo proširiti na još dvije do tri vaspitne grupe, u zavisnosti od potreba“, rekao je Dmitrić.

Kompanija m:tel vjeruje da ulaganje u učenje i razvoj djece od najranijeg doba predstavlja najvažniju investiciju u budućnost društva. Zato nastavlja da podržava sve one koji se bave njihovom dobrobiti, kako bi kroz zajedničko djelovanje stvarali bolji svijet za naredne generacije.

Ključne riječi: m:tel, vrtić, Mrkonjić Grad, donacija, TV

Izvor fotografija: m:tel PR